Kamu bisa jelasin ke aku soal Kinaryosih dalam bahasa jawa?

Kinaryosih (). Kinaryosih ya iku salah sijiné modhél lan aktris Indonésia.

Kinaryosih lumrahé diundang kanthi jeneng Kinar. Kinar miwiti kariré ing hiburan Indonésia lumantar panggung modhél. Nalika iku, Kinaryosih dadi juwara siji ing lomba Wajah Femina taun 1997. Lumantar iki, Kinarsih banjur bisa ditampa ing donyaning akting. Jenenge Kinaryosih banjur misuwur nalika Kinar dadi bintang ing sinétron kang judhulé Perkawinan Sedarah kang diprodhuksi karoMultivision Plus. Saliyané iku, Kinarsih uga tau dadi bintang ing sinétron-sinétron liyané. Sinetron kang tau dibintangi Kinaryosih ya iku sinétron kang nduwéni judhul Indahnya Cinta, Aku Cinta Kamu, Wulan lan Serial TV Jomblo.

Kinar éntuk kasempatan kanggo akting ing layar lebar nalika taun 2006. Nalika iku, Kinar main ing filem kang judhulé Betina. Film kang judhulé Betina iki filem kang disutradarai karo sutradara Lola Amaria. Sawisé main filem Betina, Kinaryosih uga main manèh ing filem kang judhulé "Alexandria" lan "Mendadak Dangdut". Saka aktingé ing filem-filem iki, Kinaryosih éntuk piala citra nalika taun 2006. Kinar éntuk piala citra kanggo kategori pemeran pembantu wanita paling apik lumantar filem kang judhulé "Mendadak Dangdut".

Kinar ya iku salah sijiné kontestan The Amazing Race Asia 2. Bareng karo pacaré kang jenengé Brett Money, Kinar makili Indonesia ing The Amazing Race Asia 2. Brett lan Kinar banjur keeliminasi ing episode kang kaping telu.

Saliyané mèlu The Amazing Race Asia 2, Kinar uga tau dadi juwara ing salah sijiné episode Fear Factor Indonesia. Nalika iku, Kinaryosih ngalahaké kontestan liyané kang cacahé lima.